CELEX: 32016D0529
Language: hr
Date: 2016-03-31 00:00:00
Title: Provedbena odluka Komisije (EU) 2016/529 оd 31. ožujka 2016. o utvrđivanju financijskog doprinosa Unije za izdatke nastale u Njemačkoj u 2007. za financiranje hitnih mjera suzbijanja bolesti plavog jezika (priopćeno pod brojem dokumenta C(2016) 1758)

5.4.2016   
            
            
               HR
            
            
               Službeni list Europske unije
            
            
               L 88/30
            
         PROVEDBENA ODLUKA KOMISIJE (EU) 2016/529
   оd 31. ožujka 2016.
   o utvrđivanju financijskog doprinosa Unije za izdatke nastale u Njemačkoj u 2007. za financiranje hitnih mjera suzbijanja bolesti plavog jezika
   
      
         (priopćeno pod brojem dokumenta C(2016) 1758)
      
   
   (Vjerodostojan je samo tekst na njemačkom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 4.,
   budući da:
   
               (1)
            
            
               Uredbom Komisije (EZ) br. 349/2005 (2) utvrđuju se pravila za isplatu financijskog doprinosa Unije za hitne mjere i kampanju za suzbijanje određenih bolesti životinja u okviru Odluke Vijeća 90/424/EEZ (3). Člankom 7. te Uredbe utvrđuju se dokumenti koje podnosi država članica koja upućuje zahtjev za financijski doprinos Unije te rokovi za dostavu tih dokumenata.
            
         
               (2)
            
            
               Provedbenom odlukom Komisije 2008/444/EZ (4) predviđa se financijski doprinos Unije Njemačkoj za troškove koje je ta država članica imala pri poduzimanju mjera suzbijanja bolesti plavog jezika u 2007. u skladu s Odlukom Vijeća 2009/470/EZ (5). U skladu s tim prvi obrok u iznosu od 950 000,00 EUR isplaćen je Njemačkoj kao dio financijskog doprinosa Unije.
            
         
               (3)
            
            
               Na temelju Provedbene odluke Komisije 2011/800/EU (6) isplaćen je drugi obrok u iznosu od 1 950 000,00 EUR kao dio financijskog doprinosa Unije, a na temelju Provedbene odluke Komisije 2014/131/EU (7) isplaćen je treći obrok u iznosu od 1 000 000,00 EUR kao dio financijskog doprinosa Unije.
            
         
               (4)
            
            
               Odlukom 2008/444/EZ ispunjeni su zahtjevi Uredbe (EU, Euratom) br. 966/2012 Europskog parlamenta i Vijeća (8), a posebno njezin članak 84.
            
         
               (5)
            
            
               Njemačka je 6. lipnja 2008. podnijela Komisiji službeni zahtjev za povrat troškova popraćen financijskim izvješćem, popratnim dokumentima i epidemiološkim izvješćem o svakom pojedinačnom gospodarstvu na kojem su životinje zaklane i uništene. Zahtjev za povrat troškova iznosi 4 201 179,00 EUR. Međutim, nakon provjera i kontrola koje je provela nadležna revizorska služba tijekom revizije na licu mjesta, iznos od 239 629,65 EUR smatrao se neprihvatljivim za povrat u skladu s člankom 5. Uredbe (EZ) br. 349/2005.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   1.   Financijski doprinos Unije za izdatke nastale u Njemačkoj u 2007. za financiranje hitnih mjera suzbijanja bolesti plavog jezika utvrđuje se u iznosu od 3 961 549,35 EUR.
   2.   Preostali iznos financijskog doprinosa Unije koji treba platiti Njemačkoj utvrđuje se u iznosu od 61 549,35 EUR.
   Članak 2.
   Ova Odluka upućena je Saveznoj Republici Njemačkoj.
   
      Sastavljeno u Bruxellesu 31. ožujka 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 189, 27.6.2014., str. 1.
   
   
      (2)  Uredba Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanje za suzbijanje određenih bolesti životinja u okviru Odluke Vijeća 90/424/EEZ (SL L 55, 1.3.2005., str. 12.).
   
      (3)  Odluka Komisije 90/424/EEZ od 26. lipnja 1990. o troškovima u području veterinarstva (SL L 224, 18.8.1990., str. 19.).
   
      (4)  Odluka Komisije 2008/444/EZ od 5. lipnja 2008. o financijskom doprinosu Zajednice za hitne mjere suzbijanja bolesti plavog jezika u Njemačkoj 2007. (SL L 156, 14.6.2008., str. 18.).
   
      (5)  Odluka Vijeća 2009/470/EZ od 25. svibnja 2009. o troškovima u području veterinarstva (SL L 155, 18.6.2009., str. 30.).
   
      (6)  Provedbena odluka Komisije 2011/800/EU оd 30. studenoga 2011. o financijskom doprinosu Unije za hitne mjere suzbijanja bolesti plavog jezika u Njemačkoj 2007. (SL L 320, 3.12.2011., str. 49.).
   
      (7)  Provedbena odluka Komisije 2014/131/EU оd 10. ožujka 2014. o financijskom doprinosu Unije za hitne mjere suzbijanja bolesti plavog jezika u Njemačkoj 2007. (SL L 71, 12.3.2014., str. 18.).
   
      (8)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).